**Podaci vezani uz natječaj za prijam u službu u Jedinstveni upravni odjel na neodređeno vrijeme na**

**radno mjesto:**

**Savjetnik za pripremu sjednica Općinskog vijeća i kolegija Općinskog načelnika – 1 izvršitelj**

Javni natječaj je objavljen u Narodnim novinama br. 44/22 od 8. travnja 2022. godine.

Opis poslova:

1. priprema materijale za sjednice Općinskog vijeća i kolegij Općinskog načelnika te osigurava izvršavanje odluka Općinskog načelnika, priprema materijale i sudjeluje u postupku sazivanja sjednica radnih odnosno savjetodavnih tijela Općinskog načelnika i zamjenika Općinskog načelnika
2. kontrolira formu svih akata upućenih Općinskom načelniku i Općinskom vijeću, dostavlja na nadzor nadležnim tijelima i brine o pravovremenoj objavi donesenih odluka, zaključaka i drugih akata Općinskog načelnika i Općinskog vijeća iz svoje nadležnosti
3. kontrolira objavu akata (odluke, zaključci, zapisnici) Općinskog načelnika i Općinskog vijeća na internetskoj stranici, priprema tekst i kontrolira objavu akata Općinskog načelnika i Općinskog vijeća u službenim novinama i dostavlja službene novine nadležnim tijelima
4. po potrebi obavlja poslove iz područja službeničkih odnosa, a koji se odnose na ostvarivanje prava, obveza i odgovornosti službenika i namještenika, izdaje sva potrebna rješenja iz radnog odnosa, priprema materijale u svezi povrede službene dužnosti, izrađuje opće akte uključujući njihove izmjene i dopune, priprema plan prijma za službenike i namještenike, priprema oglase i natječaje za potrebe prijma službenika i namještenika te daje stručnu i administrativnu potporu povjerenstvu za provedbu natječaja
5. izrađuje izvještaje i izvješća u okviru svoje nadležnosti
6. vodi upravne postupke i rješava o upravnim stvarima iz svoje nadležnosti
7. po punomoći zastupa Općinu u postupcima pred upravnim tijelima ili sudovima
8. izrađuje ugovore iz svog djelokruga rada, sastavlja punomoći
9. vodi brigu o financiranju političkih stranaka
10. daje mišljenja, tumačenja i odgovore po predmetima u okviru svoje nadležnosti, prima stranke i rješava po zahtjevima istih u okviru svoje nadležnosti
11. izvršava naloge pročelnika i voditelja odsjeka koji se odnose na službu.

**Osnovna bruto plaća: 12.772,48 kn**

Provjera znanja i sposobnosti:

Obuhvaća pisano testiranje, provjeru rada na računalu i intervju.

Najmanje pet dana prije održavanja testiranja objavit će se putem internet stranice i oglasne ploče Općine Viškovo vrijeme održavanja testiranja. Kandidati koji ispunjavaju formalne uvjete iz oglasa bit će pozvani na pisano testiranje i provjeru rada na računalu putem e-maila navedenog na prijavi na oglas.

Na istoj internet stranici i oglasnoj ploči objavit će se vrijeme održavanja intervjua i to najmanje pet dana prije održavanja intervjua. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada. Kandidati koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada bit će pozvani na intervju putem e-maila navedenog na prijavi na oglas.

Područje pisanog testiranja obuhvaća područje lokalne i područne (regionalne) samouprave, područje rada izvršne vlasti i predstavničkog tijela jedinice lokalne samouprave, službeničke odnose i upravni postupak.

**Pravni i drugi izvori provjere znanja:**

* Zakon o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
* Statut Općine Viškovo (Službene novine Općine Viškovo br. 3/18, 2/20, 4/21)
* Poslovnik o radu Općinskog vijeća Općine Viškovo (Službene novine Općine Viškovo br. 4/18, 2/20, 4/20, 8/21 i 16/21)
* Poslovnik o radu Kolegija Općinske načelnice (Službene novine Općine Viškovo br.15/19)
* Odluka o osnivanju Kolegija Općinske načelnice ( Službene novine Općine Viškovo br. 15/19)
* Zakon o službenicima i namještenicima u lokalnoj i područnoj (regionalnoj) samoupravi (NN br. 86/08, 61/11, 04/18, 112/19)
* Zakon o općem upravnom postupku (NN br. 47/09)
* Zakon o radu (NN br. 93/14, 127/17, 98/19)
* Uredba o uredskom poslovanju (NN br. 07/09)
* Pravilnik o radu (Službene novine Općine Viškovo br. 13/19, 9/20 I 15/21)